Președintele Klaus Iohannis a avertizat, la începutul ședinței de guvern, că prezența sa „nu poate fi nici îngrădită, nici limitată în timp”, cerându-le însă ministrilor să interpreteze participarea sa la discuții „în cheia unei colaborări obligatorii”, în contextul preluării de către România a președinției Consiliului UE.



„Avem multe divergențe în foarte multe domenii. Într-o chestiune de interes național cum e președinția Consiliului UE nu ne putem permite să nu colaborăm (...) Ca să nu apară interpretări care nu au suport constituțional, vreau să subliniez că, atunci când particip la ședința de guvern, o prezidez. Decizia asupra punctelor în ședința de Guvern aparține Guvernului, în speță doamnei prim-ministru”, a spus Iohannis, la începutul ședinței.





Premierul Dăncilă a susținut că ședința de guvern va avea două etape, prima în care se vor discuta subiecte legate de apărare, ordine publică și politică externă și a doua etapă, în care vor fi discutate „actele referitoare la domeniul economic”, sugerând că președintele nu va participa la a doua parte a ședinței.







Voi face pe scurt câteva remarci legate de prezența mea în această ședință

Există întrebări, discuții și în spațiul public, și vreau să lămurim aceste chestiuni



Participarea mea la ședință are loc în virtutea atribuțiilor conferite de Constituție. Este vorba de atribuțiile regăsite în art 80, 86 și 87, toate coroborate

Aceste chestiuni s-au mai discutat în România, fiindcă au mai fost etape când nu s-a știut foarte exact cum, când poate să participe președintele la ședințe

Există o decizie a CCR din 2007 care spune foarte clar că președintele poate să participe oricând la orice ședință de guvern

În virtutea art 80 președintele veghează la buna funcționare a autorităților iar participarea vine să-l edifice pe președinte asupra modului în care lucrează Guvernul

În art 86 spune că președintele poate consulta Guvernul fără să spună unde.

Foarte mulți specialiști s-au referit numai la art 87 unde se specifică mai în detaliu care pot fi în afară de cele enunțate deja domeniile de interes evident pentru președinte, externe și ordine publică și securitate națională

Prezența președintelui la ședințe de guvern nu poate fi nici îngrădită nici limitată în timp

În art 87 spune clar că ședințele în care participă președintele, le prezidează

Vă rog să interpretați prezența mea aici în cheia unei colaborări obligatorii între noi, având în vedere că ne pregătim pentru preluarea președinției UE

Mâine vom prelua simbolic de la cancelarul Austriei președinția UE

Avem multe divergențe în foarte multe domenii. Dar într-o chestiune de mare interes național nu putem să ne permitem să nu colaborăm

Citiți vă rog participarea mea în cheia colaborării obligatorii în interesul României

Pentru România nicio altă variantă nu e bună

Se așteaptă de la noi poziții clare, corecte, transparente și în niciun caz o divergență între noi pe chestiuni care țin de președinția UE

Ca să nu apară interpretări sau așteptări fără suport constituțional, subliniez că atunci când particip la ședință prezidez ședința .



. Decizia dar și răspunderea asupra punctelor în discuție aparțin guvernului, în speță doamnei prim ministru

În ce privește apărarea, politica externă și ordinea publică e în atributul dvs să participați la aceste lucruri

Legat de cooperarea pentru președinția Consiliului UE e necesară, e nevoie de consens.

Sunt convinsă că miniștrii cabinetului au pe masă dosarele aflate pe agenda europeană astfel încât să dea un răspuns pozitiv, să închidem cât mai multe dosare

E foarte bine să existe o cooperare pentru că știm că premierul conduce Consiliul UE, iar președintele participă la Consiliul European.

E foarte important ca fiecare pas făcut în acest sens este un pas făcut de România.

După NATO și aderarea la UE, cred că acesta e proiectul major de țară și trebuie să fie prioritar pentru cei care conduc România

Mă bucură că opinia dvs de astăzi este în această direcție.









Șeful statului a mers direct în birou la Viorica Dăncilă.







Anterior, la Parlament, premierul a declarat că pnu a fost contactată de către președintele Klaus Iohannis sau de către cineva de la Administrația Prezidențială în legătură cu participarea șefului statului la ședința de joi a Guvernului.



Șeful Executivului a precizat că în cazul în care va veni la ședință Klaus Iohannis, atunci vor fi discutate în prezența acestuia chestiuni care țin de politică externă, ordine publică sau apărare, chestiuni care intră în atribuțiile Președintelui României, conform Constituției. "Am văzut declarațiile domnului președinte la televizor. Nu am fost contactată de domnul președinte sau de la cabinetul domnului președinte să văd dacă va fi prezent sau nu va fi prezent. Dacă domnul președinte va veni, vom face exact ceea ce scrie în Constituția României, vom discuta în prezența dumnealui articolele care țin de ordine publică, de apărare și politică externă, conform Constituției, rămânând ca apoi Guvernul să discute ceea ce intră în atribuțiile Guvernului", a afirmat Viorica Dăncilă, la finalul dezbateriii moțiunii de cenzură la Parlament.



Știre în curs de actualizare

Ședința s-a desfăzurat în două etape. Șeful statului a plecat după prima parteViorica Dăncilă: